OzLabs/hebrew-wiki-articles huggingface dataset:
פרוטוסטגה

פרוטוסטגה (שם מדעי: Protostega; משמעות השם: "גג ראשון") הוא סוג של צב ים נכחד שחי בקרטיקון ותואר לראשונה ב-1872 בידי הפלאונטולוג אדוארד דרינקר קופ.

== מאפיינים ==
יצור זה היה קרוב משפחה של הארכלון, הגדול שבצבים שחיו אי-פעם, וקרוב של הצב הגדול ביותר כיום - צב ים גילדי. הוא עצמו היה הצב השלישי בגודלו מעולם לאחר הארכלון וצב הנהר סטופנדמיס שחי במיוקן והפליוקן באמריקה הדרומית. אורכו הגיע לשלושה מטרים והוא הגיע למשקל של מעל 450 קילוגרם. הוא היה בעל מקור קרני, סנפירי רגליים קדמיות עבים וארוכים ורגליים אחוריות קטנות ושריונו היה קמור מעט אך שטוח יחסית לצב.

מאובניו של צב זה נמצאו בחפירות גבעות הקירטון המעשנות שבמערב קנזס ובקירטון מורוויל (Mooreville Chalk) שבאלבמה.

צב זה חי לאורך חופי הים הפנימי המערבי וניזון מסרטנים וממדוזות. הוא עצמו נטרף לעיתים בידי כרישי ענק, מוזאזאוריים ופליוזאורים גדולים.

== בתרבות ==
צב ים קדום זה הופיע בסרט מפלצות ים ובמשחק עולם היורה: המשחק.

==קישורים חיצוניים==

קטגוריה:בעלי חיים שתוארו ב-1872
קטגוריה:טקסונים שתוארו בידי אדוארד דרינקר קופ
קטגוריה:פרוטוסטגיים
קטגוריה:בעלי חיים שחיו בקרטיקון עליון באמריקה הצפונית
תוסוטאותיס

תוסוטאותיס (שם מדעי: Tusoteuthis) הוא סוג נכחד של רכיכה שחיה בקרטיקון העליון לפני 80 מיליון שנה. הוא מזכיר מאוד את הדיונונאים, אך למעשה היה קרוב יותר לתמנונאים ולדיונונים הערפדיים. מאובני היצור התגלו במניטובה שבקנדה, ובהמשך התגלו גם בגבעות בקנזס שבעבר היו חלק מהים הפנימי המערבי בו הוא חי. נמצא ממנו מין יחיד - Tusoteuthis longa. חלק מהחוקרים מאחדים סוג זה עם האנצ'וטאותיס.

== מאפיינים ==
אורכו של התוסוטאותיס היה דומה מאוד לאורכו של דיונון ענק באורך זרועות של 6–11 מטר וגופו הגיע לאורך 2.5 מטר. ייתכן שהוא נע קדימה בעזרת סילון בדומה לדיונונים המודרניים וכך נע במהירות. היצור היה כנראה טורף של סילוניות אחרות כמו דיונונים, תמנונים ואמוניטים שהיו נפוצים באותה תקופה וכן מדגים ואולי אף מזוחלים ימיים קטנים.

הוא עצמו נטרף בידי דגים גדולים ובידי זוחלים גדולים כמו המוזאזאורוס, האלאסמוזאורוס והטילוזאורוס. מאובן של דג טורף מסוג קימוליכתיס באורך 66 סנטימטר מצוי באוניברסיטת קולורדו ובמרכז בטנו מצוי פרט של תוסוטאותיס צעיר שכנראה הרג את טורפו באמצעות חסימת הזימים שלו בעוד הוא ניסה לבלוע אותו.

== בתרבות ==
רכיכה זו מופיעה בסרט מפלצות ים ובמשחק עולם היורה: המשחק.

==קישורים חיצוניים==

שחזור של הרכיכה

קטגוריה:תמנונאים
קטגוריה:בעלי חיים שחיו בקרטיקון עליון באמריקה הצפונית
קטגוריה:רכיכות שחיו במזוזואיקון
קטגוריה:מאובני טקסונים שתוארו ב-1898
גבעות מקדונלד

גבעות מקדולנד (באנגלית: MacDonald Hills) הן קבוצת גבעות ברכס אסגארד, בארץ ויקטוריה שבאנטארקטיקה.

==גאוגרפיה==
הגבעות הן סלעיות, חשופות מקרח.

הגבעות מצויות ממזרח לקרחון חבר העמים, ומצפון לעמק טיילור. 

שיא גובהן של הגבעות בהר קולמן, שגובהו 1,100 מטרים מעל פני הים. גובהן הממוצע של הגבעות 277 מטרים מעל פני הים.

=== הפסגות העיקריות ===
* הר קולמן
* גבעת הארפ
* הר נוקס

==היסטוריה==
===מקור השם===
שמן של הגבעות ניתן להן על ידי הוועדה המייעצת לשמות אנטארקטיים בשנת 1997. 

הגבעות נקראות על שם ויליאם ר. מקדולנד (William R. MacDonald), שהיה מנהל הפעילות הבינלאומית של הסקר הגאולוגי של ארצות הברית. 

==ראו גם==
* פסגת מקדולנד

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:17398 גבעות מקדולנד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=113813 גבעות מקדולנד] באתר הגאזט האנטארקטי של ממשלת אוסטרליה
* [https://www.adam.antarcticanz.govt.nz/nodes/view/19697 גבעות מקדולנד] באתר הגאזט האנטארקטי של ממשלת ניו זילנד
* [https://geographic.org/geographic_names/antname.php?uni=17398&fid=antgeo_127 תצלום לוויין של אזור הגבעות]

==הערות שוליים==

מקדונלנד
טמנודונטוזאורוס

טמנודונטוזאורוס (שם מדעי: Temnodontosaurus; מילולית: "לטאה בעלת שיניים חותכות") הוא סוג של זוחל ימי נכחד מסדרת האיכתיוזאורים שחי בתחילת היורה והמאובנים שלו נמצאו באירופה (כולל בגרמניה ואנגליה).
== מאפיינים ==
זוחל זה היה אחד מהגדולים שבאיכתיוזאורים, באורך של 9 עד 12 מטר והוא אף מתחרה עם השוניזאורוס שנחשב בעבר לאיכתיוזאור הגדול ביותר. היו לו עיניים גדולות בקוטר 20 סנטימטר שהיו מהגדולות ביותר של בעל חיים אי-פעם. היו לו לסתות ארוכות ומלאות בשיניים חדות שמילאו את הלסת בשורות ישרות. הוא היה בעל סנפירים וזנב ארוכים וסנפיר גבי גדול.

יצור זה היה טורף-על ימי בראשית היורה שלחופי אירופה והיה ניזון גם ממיני איכתיוזאורים אחרים, נוסף על דגים, פליוזאורים ורכיכות. מאובן המצוי בשטוטגרט מציג פרט טמנודונטוזאורוס שבבטנו איכתיוזאור אחר, מסוג Stenopterygius שכנראה נטרף על ידו. הלסתות והשיניים שלו היו גדולות, אבל הוא השתמש בהם כדי לתפוס את הטרף ולא כדי ללעוס אותו, דבר שהוא עשה בבטנו. סוג זה הוא האיכתיוזאור היחיד שחי ביורה וניזון בעיקר מחולייתנים.

בשל זנבו הארוך והגבוה הוא היה יכול להגביר את שחייתו במהירות כדי לתפוס את טרפו. צורת שחייתו השתמשה גם בסנפיריו הגדולים כדי "לעוף" קדימה בדומה לצבי ים מודרניים. בשל גודלו ככל הנראה הוא חי רוב זמנו במצולות.

==גלריית תמונות==
<gallery widths="200" heights="175">
Crytsal Palace Temnodontosaurus.jpg|המודל הישן של התמנודונטוזאורוס
Temnodontosaurus BW.jpg
Temnodontosaurus trigonodon 5.JPG|שלד
</gallery>

==קישורים חיצוניים==

קטגוריה:בעלי חיים שתוארו ב-1889
קטגוריה:טקסונים שתוארו בידי ריצ'רד ליידקר
קטגוריה:איכתיוזאוריה
קטגוריה:בעלי חיים שחיו ביורה תחתון באירופה
I Do

I Do (בעברית: אני עושה) הוא שיר שהוקלט על ידי הראפרית האמריקאית קארדי בי, בשיתוף עם הזמרת סיזה. השיר יצא לאור ב-5 באפריל 2018, ביחד עם צאת אלבום הבכורה שלה, Invasion of Privacy, על ידי חברת התקליטים אטלנטיק רקורדס.

עם יציאתו נכנס השיר אל המקום ה-38 במצעד של קנדה, וה-23 במצעד הבילבורד הוט 100.

== רקע וכתיבה ==
השיר נכתב והופק על ידי קארדי בי, ג'ורדן ת'ורפ, ניאה צ'ארלס ושיין לינדסטרום. בשיר יש אזכור למעצב האופנה הבלגי ראף סימונס. מגזיני ואתרי מוזיקה כגון רולינג סטון, USA Today, וושינגטון פוסט, סקרו את השיר.

אנדרו האמפ מאנטרטיינמנט ויקלי, סקר את השיר בחיוב רב.

== הצלחה ==
למרות שלא יצא כסינגל, קיבל השיר את מעמד הפלטינה בארצות הברית, על ידי איגוד תעשיית ההקלטות האמריקאי, עבור מכירות של למעלה ממיליון עותקים במדינה. ביוטיוב זכה השיר להצלחה רבה גם כן, כאשר צבר למעלה מ-50 מיליון צפיות בסך הכל.

בספוטיפיי צבר השיר למעלה מ-125 מיליון השמעות בסך הכול.<ref></ref>

== מיקומי שיא ==
עם יציאתו נכנס השיר אל המקום ה-23 במצעד הבילבורד הוט 100.

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)
|פלטינה
|1,000,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי קארדי בי
קטגוריה:שירי סיזה
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירים שנכתבו על ידי מורדה ביטס
קטגוריה:שירים שנכתבו על ידי ניג'ה צ'ארלס
Baculites

Baculites הוא סוג של אמוניטים שחיו בסוף הקרטיקון. מאובנים אלו היו ידועים כבר מתקופתו של ז'אן-בטיסט דה לאמארק שתיאר אותם מ-1799. משמעות השם Baculites הוא: "מקל הליכה מאובן". שם זה ניתן להם עקב דמיונם של אחורי הקונכיות שלהם למקלות.

== מאפיינים ==
מיני סוג זה היו בעלי קונכיות קשיחות ומגוונות שחלקם ישרות וחלק מעוקמות שאורכם בין כמה סנטימטרים עד לשני מטרים. בתוך הקונכיות היה מקום חלול בדומה לקונכיית הנאוטילוסיים המודרניים. ייתכן שהיצור שחי בו היה דומה לו מאוד ונע באמצעות הנעה סילונית. מאפיין של רכיכות אלה הוא שהזכרים היו קטנים בחצי או שליש מהנקבות ואולי היו קלים יותר. 

מאובני רכיכות אלה התגלו ברחבי אמריקה הצפונית וכמה מינים חיו באירופה. הם חיו בעיקר במימי הים הפנימי המערבי לצד אמוניטים אחרים, זוחלים ימיים גדולים ויצורים ים שונים. ככל הנראה הם ניזונו רק מזואופלנקטון צף שתפסו בעזרת זרועותיהם.

==ראו גם==
*דיפלומוצרס - סוג קרוב.

==קישורים חיצוניים==

* 

קטגוריה:בעלי חיים שתוארו ב-1799
קטגוריה:טקסונים שתוארו בידי ז'אן-בטיסט דה לאמארק
קטגוריה:אמוניטים
קטגוריה:בעלי חיים שחיו בקרטיקון באמריקה הצפונית
קטגוריה:רכיכות שחיו במזוזואיקון
קטגוריה:מאובני טקסונים שתוארו ב-1799
ङ

ביטוי האות ङ‌
ङ‌ - נָ'ה (Ṅa) היא האות ה-16 והעיצור החמישי (אחרי घ) באלפבית הדוונאגרי. האות נהגית כעיצור וילוני, אפי /ŋ/ שאין לו מקבילה מדויקת בעברית, אך קיימות לו מקבילות באנגלית כמו ה-N במילה Link, ובצרפתית כמו N במילה Bonjour. מקור האות הוא באות הברהמינית ng. האות הבאה אחריה היא च - צָ'ה.

קטגוריה:אלפבית דוונאגרי
מלך הבנים

מלך הבנים (באנגלית: King of Boys) הוא סרט מותחן פוליטי ניגרי באורך מלא משנת 2018, אשר נכתב, הופק ובוים על ידי קמי אדטיבה. הסרט עוקב אחר אשת עסקים עם עתיד פוליטי מובטח שנקשרת לאנשי העולם התחתון, דבר המסכן אותה וגורם לה להיות אכזרית.

הסרט הוקרן לראשונה בניגריה ב-26 באוקטובר 2018, ולאחר מכן הופץ בכל הפלטפורמות של שירות הזרמת המדיה "נטפליקס", ביניהן נטפליקס ישראל, בספטמבר 2019. אורך הסרט הוא כ-169 דקות, ושפותיו הן אנגלית, יורובה, איגבו והאוסה.

הסרט זכה להצלחה רבה, והיה מועמד לשמונה פרסים בפרסי האקדמיה האפריקאית לקולנוע בשנת 2019, כאשר הוא זכה בשלושה מהם. לסרט יצאה בשנת 2021 סדרת טלוויזיה הממשיכה את עלילתו בשם "מלך הבנים: השיבה".

== תקציר העלילה ==
הסרט עוקב אחר אלחה אנג'ולה סלמי, אשת עסקים ופילנתרופית עם עתיד פוליטי מובטח. בגלל שאיפותיה הפוליטיות הגבוהות, היא לוקחת חלק במאבק עם אנשי העולם התחתון, דבר הגורם לכל דבר בסביבתה להפוך למאיים. בשביל לצאת מזה בשלום, היא נכנסת לתוך משחק של אמון בלי לדעת מי באמת איתה, דבר הגורם לה להיות אכזרית.

== שחקנים ==
* סולה סובויל - אלחה אנג'ולה סלמי
* אדסואה אטומי - קמי סלמי
* ג'יידה קוסוקו - עלהג'י סלמי
* אוסס איגהודארו - סאדו בלו
* אילבליס - אודוגוו מאלי
* רמיניסק - מקנקי
* טוני טונס - סלמי הצעירה
* אקיין לואיס - נשיא אקינוואדה
* דמולה אדדווין - כיתן סלמי
* סאני מואזו - מפקח
* פול סאמבו - נורודין גביר
* שרון עוג'ה - אמאקה

== הפקה ==
לאחר שביימה ולקחה חלק בכתיבת הסרט "מסיבת החתונה" משנת 2016, קמי אדטיבה ביימה, כתבה והפיקה את סרט זה, כאשר זהו הסרט השני בביומה. השחקניות סולה סובויל ואדסואה אטומי ששיחקו בסרט "מסיבת החתונה" שיחקו גם בסרט הזה, בין היתר לצד הראפרים אילבליס ורמיניסק שזה תפקיד המשחק הראשון שלהם.

== פרסים ומועמדויות ==
{| class="wikitable plainrowheaders" style="text-align:center;"
!שנה
!פרס
!קטגוריה
!מועמדים
!תוצאה
|-
| rowspan="8" |2019
| rowspan="8" |פרסי האקדמיה האפריקאית לקולנוע
|הסרט הטוב ביותר
|—
|
|-
|הבמאי הטוב ביותר
|קמי אדטיבה
|
|-
|השחקנית הראשית הטובה ביותר
|סולה סובויל
|
|-
|שחקן המשנה הטוב ביותר
|רמיניסק
|
|-
|שחקנית המשנה הטובה ביותר
|אדסואה אטומי
|
|-
|עיצוב התלבושות הטוב ביותר
|—
|
|-
|הסרט הניגרי הטוב ביותר
|—
|
|-
|האפקטים הוויזואליים הטובים ביותר
|—
|
|}

== קישורים חיצוניים ==

== הערות שוליים ==

קטגוריה:סרטי 2018
קטגוריה:סרטים באנגלית
קטגוריה:סרטים ניגריים
קטגוריה:סרטי דרמה
פרמפייס

פרמפייס (באנגלית: Pramface) היא סדרת דרמה קומית של ערוץ BBC Three בכיכובם של סקרלט אליס ג'ונסון ושון מייקל וירי. את הסדרה כתב כריס רדי. העונה הראשונה הכוללת שישה פרקים בני חצי שעה שודרה לראשונה ב-23 בפברואר 2012. העונה השנייה, שהוזמנה על ידי ה-BBC עוד לפני שידור הסדרה, שודרה החל מ-8 בינואר 2018 עם פרק ראשון ספיישל באורך שעה, ושישה פרקים בני חצי שעה. העונה השלישית שודרה החל מ-25 בפברואר 2014, עם פרק כפול לסיום הסדרה. באוגוסט 2014 פורסם שלא הוזמנה עונה רביעית לסדרה.

==תקציר עלילה==
ג'יימי, מייק ובת' הם חברים טובים שיוצאים לחגוג במסיבה את סיום בחינות הבגרות שלהם (GCSE) . לורה בת ה-18, בעידודה של חברתה הטובה דניאל, מפירה את הוראות הוריה שאסרו עליה לצאת מהבית, והולכת לאותה מסיבה. גם ג'יימי וגם לורה נחושים לבלות היטב. במהלך המסיבה הם נפגשים כששניהם שיכורים ומקיימים יחסי מין. למחרת ג'יימי כותב פתק ללורה ובו מספר הטלפון שלו. שבועות אחדים אחר כך לורה מגלה שהיא בהיריון, ושג'יימי הוא רק בן 16. הם עומדים להתחיל את חייהם אבל לא כפי שציפו שיקרה.

העונה הראשונה עוקבת אחרי חייהם של שני הצעירים, בני משפחותיהם וחבריהם, וכיצד עם מתמודדים עם ההורות הממשמשת ובאה והקשיים של ההיריון. העונה השנייה עוקבת אחר ההתמודדות שלהם בגידול התינוקת החדשה, אמילי.

==הפקה==
כנסיית רובע קורסטורפין באדינבורו
הסדרה צולמה באדינבורו שבסקוטלנד, באתרים שכללו את הפרוור The Grange, ובכנסיית הרובע קורסטורפין.

==צוות השחקנים==
* סקרלט אליס ג'ונסון – לורה דרבישייר
* שון מייקל וירי – ג'יימי פרינס
* דילן אדוארדס – מייק פנטון
* יסמין פייג' – בת' מיטשל
* אמר קני – דניאל ריבס
* בן קרומפטון – קית' פרייס
* ברונה גלאגר – סנדרה פרייס
* אנגוס דייטון – אלן דרבישייר
* אנה צ'נסלור – ג'נט דרבישייר

==פרקים==

==קישורים חיצוניים==

* [https://www.bbc.co.uk/programmes/p00n8w54 הסדרה "פרמפייס"] באתר BBC Programmes
* [https://www.comedy.co.uk/tv/pramface/ הסדרה "פרמפייס"] באתר British Comedy Guide

==הערות שוליים==

קטגוריה:סדרות קומדיה בריטיות
קטגוריה:סדרות טלוויזיה בריטיות שעלו לשידור בשנות ה-2010
מעצה

חלקי הרובה ([[M1 קרבין)]]
בנשק קל, ובעיקר ברובים, מַעֲצֶה הוא החלק בכלי הירי העוטף את ה והקנה ומשמש כשלדה לרובה. המעצה מתחלק לשני חלקים: מתפסים - החלק הקדמי שעוטף את הקנה; והקת - החלק האחורי שמשמש כממשק בין היורה לרובה. באנגלית המתפסים והחלק העוטף את המכלול נקראים Receiver והקת נקראת Stock. בעבר המעצה היה עשוי מעץ ומכאן המונח בעברית. מונח זה נשאר בשימוש גם בימינו, אף שכיום רוב המעצים אינם מיוצרים עוד מעץ אלא ממתכות וחומרים סינתטיים.

למעצה יש מספר תפקידים:
* להחזיק את הרובה - כלומר: לאגד את המכלול, הקנה ועזרים טקטיים נוספים (כגון כוונת) בפלטפורמה קשיחה.
* להגן על הקנה והמכלול מפני תנאי סביבה (כגון לחות או אבק).
* לשמש ממשק בין הרובה ליורה - היורה אוחז ברובה כאשר ידו החזקה מונחת על ידית האחיזה והאצבע על ההדק, קת הרובה מושענת על שקע הכתף של היורה, והיד החלשה של היורה אוחזת במתפסים.

המעצה מופיע בשתי תצורות עיקריות:
* התצורה הקלאסית: הקת של הרובה קשיחה ונמוכה מגובה הקנה, עם ידית אחיזה מעוקלת הנמשכת עד למתפסים, שבדרך כלל אין עליהם מסילות. 
* התצורה המודרנית: קת קשיחה, מתכווננת או מתקפלת בגובה הקנה וידית אחיזה דמוית AR-15 (מכונה "Pistol Grip"). ברובים המודרניים המתפסים מדוגמים במסילות פיקטיני להתקנה מהירה של עזרים טקטיים שונים.

צורת המעצה הקלאסית התפתחה עוד מרובי הקשת (crossbow) של ימי הביניים ומשם התגלגלה לרובים הראשונים: הארקבוז ולאחר מכן למוסקט. צורה זו שלטה עד לתחילת מלחמת וייטנאם, אז החלו להופיע רובי סער עם התצורה המודרנית, המתאימה לירי אוטומטי.

<gallery widths="375" height="100" align="center">
קובץ:M14 Stand-off Munitions Disruptor (SMUD) (7414626342).jpg|רובה M14 עם מעצה קלאסי מעץ בתצורה הקלאסית: קת של רובה ציד נמוכה מגובה הקנה, עם ידית אחיזה מעוקלת ומתפסים ללא מסילות. 
File:PEO M16A4 Rifle.jpg|רובה M16 עם מעצה מודרני מחומרים סינתטיים, כאשר ידית האחיזה מופרדת מהקת, ובמתפסים יש מסילות פיקטיני.

File:PEO M24 SWS-03.jpg|רובה הצלפים רמינגטון M24 בעל מעצה ב"צורה הקלאסית": קת של רובה ציד נמוכה מגובה הקנה, עם ידית אחיזה מעוקלת ומתפסים ללא מסילות. 
File:Barrett-MRAD.jpg|רובה הצלפים בארט MRAD בעל מעצה ב"תצורה המודרנית": קת מתכווננת בגובה הקנה, ידית אחיזה דמוית AR-15 ומתפסים עם מסילות פיקטיני בכל הכיוונים.
</gallery>

קטגוריה:כלי ירייה - מבנה ופעולה
ञ‌

הגיית האות ञ‌
ञ‌ - נְיָה Ña היא האות ה-21 והעיצור העשירי (לאחר झ) באלפבית הדוונאגרי. מקורה באות הברהמנית ny. היא נהגית כעיצור חכי אפי /ɲ/ בדומה לאות Ñ בספרדית ולצירוף Gn בצרפתית. המקבילה העברית הקרובה ביותר היא צירוף האותיות נו"ן ויו"ד. האות הבאה אחריה היא ट.

קטגוריה:אלפבית דוונאגרי
רכס אסגארד

רכס אסגארד (באנגלית: Asgard Range) הוא רכס הרים בארץ ויקטוריה שבאנטארקטיקה.

==היסטוריה==
===מקור השם===
שמו של הרכס ניתן לו על ידי משלחת החקר האנטארקטית של אוניברסיטת ויקטוריה (Victoria University of Wellington Antarctic Expedition) מוולינגטון שבניו זילנד, שחקרה את אנטארקטיקה בין השנים 1958–1959.

הרכס נקרא על שם אסגארד, בית האלים במיתולוגיה הנורדית.

== גאוגרפיה ==
הרכס מפריד בין עמק רייט לבין עמק טיילור וקרחון טיילור.

ההר הגבוה ברכס הוא הר ראונד שגובהו 2,410 מטרים מעל פני הים. גובהו הממוצע של הרכס 1,812 מטרים מעל פני הים.

אתרים רבים ברכס נקראים על שם אלים, אתרים ודמויות מהמיתולוגיה הנורדית, בהקשרו של שם הרכס.

== לקריאה נוספת ==

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA720&lpg=PA720&dq=%22Quartermain+Mountains%22&source=bl&ots=PEtriYqe2v&sig=ACfU3U3dQkmkC0t8Kbu8hVmDGDr1JiZJqQ&hl=en&sa=X&ved=2ahUKEwj-5Oe358rrAhX1nVwKHbEzBUU4HhDoATAFegQIARAB#v=onepage&q=%22Quartermain%20Mountains%22&f=false The Transantarctic Mountains: Rocks, Ice, Meteorites and Water], P 720</div>

<div class="mw-content-ltr">• J.G. Bockheim, M. McLeod, [https://www.landcareresearch.co.nz/uploads/public/researchpubs/Bockheim_etal_soil_distribution_G_2008.pdf Soil distribution in the McMurdo Dry Valleys, Antarctica], Geoderma 144 (2008) 43–49</div>

== קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:642 רכס אסגארד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121952 רכס אסגארד] באתר הגאזט האנטארקטי של ממשלת אוסטרליה
* [https://adam.antarcticanz.govt.nz/nodes/view/20394 רכס אסגארד] באתר הגאזט האנטארקטי של ממשלת ניו זילנד
** [https://antarctica.recollect.co.nz/nodes/view/45320 רכס אסגארד במבט מהאוויר] באתר ממשלת ניו זילנד
* [https://geographic.org/geographic_names/antname.php?uni=642&fid=antgeo_101 תצלום לוויין של אזור הרכס]
* [https://www.yr.no/place/Antarctica/Other/Asgard_Range/ תחזית מזג אוויר עדכנית ארוכת טווח עבור רכס אסגארד]
** [https://www.yr.no/place/Antarctica/Other/Asgard_Range/statistics.html סטטיסטיקות מזג אוויר עבור רכס אסגארד]

==הערות שוליים==

אסגארד
אסגארד
העולם עצוב אז צוחקים

העולם עצוב אז צוחקים היא תוכנית טלוויזיה דוקומנטרית ישראלית, ששודרה בטלוויזיה החינוכית בין ינואר 2017 ליולי 2018, ועסקה בתולדות ההומור הישראלי. את התוכנית הנחו יהונתן גפן בעונה הראשונה ויאיר ניצני בעונה השנייה.

== מבנה התוכנית ==
מדי פרק יוצא המנחה לפגוש קומיקאים, מוזיקאים ויוצרים מעולם התרבות הישראלי, על מנת להבין את מקורות ההומור הישראלי. כל פרק עוסק בנושא מסוים, והסדרה מנסה לענות על שאלות שונות כמו: מה מצחיק ילדים? כיצד התפתחה המשפחה הישראלית בראי הסיטקום? מיהם גיבוריה של סצנת ההומור בחברה הדתית? ושאלות רבות נוספות.

נוסף על כך, הסדרה כוללת תוכניות מיוחדות על אנשי הומור וקומדיה, בהם אפרים קישון, ספי ריבלין, חנוך לוין וארץ נהדרת.

== שידור הסדרה ==
התוכנית עלתה לשידור ב-30 בינואר 2017 ושידור העונה השנייה שלה הסתיים ב-31 ביולי 2018, ימים ספורים לפני הפסקת שידורי הטלוויזיה החינוכית.

בסוף 2018 עלתה התוכנית לשידור בערוץ כאן 11.

== ראו גם ==
*חדר 101
* בדרכה
* השריקה של התנועה

== קישורים חיצוניים ==
* 

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:הטלוויזיה החינוכית הישראלית - תוכניות תעודה
מוריטרו אואשיבה

מוֹרִיטֶרוּ אוּאֶשִיבָּה (ביפנית; בקאנג'י 植芝守央 ובהירגאנה うえしば もりてる, נהגה אואשיבה מוריטרו) הוא אמן לחימה יפני. הוא נכדו של מוריהי אואשיבה מייסד אמנות הלחימה אייקידו ובנו של קיסשומארו אואשיבה הדושו (ראש השיטה) והמפתח השני של השיטה. כיום הוא הדושו העומד בראש שיטת האייקידו.

== ביוגרפיה ==
אואשיבה נולד ב-2 באפריל 1951 בטוקיו שביפן, לאביו קיסשומארו. במהלך ראיון בשנת 2004, הוא סיפר על תקופת ילדותו: "בפעם הראשונה שלבשתי מדי אייקידו הייתי בכיתה א' בבית הספר היסודי. אף אחד מבני המשפחה לא הכריח אותי להתאמן באייקידו, אז פשוט עשיתי את זה כשהתחשק לי. בשנות לימודי בתיכון התחלתי להתאמן ברצינות, ואז החלטתי שאני מעוניין להיות היורש של אבי, ולשמור על מורשתו של סבי (מוריהי אואשיבה, מייסד האייקידו) למען העתיד".

אואשיבה למד באוניברסיטת מייג'י גקואין, ובשנת 1976 הוא קיבל תואר בכלכלה מהאוניברסיטה.

בשנת 1985, הוא מונה למנהל בפועל של ארגון אייקיקאי - הזרם המרכזי באייקידו.

בשנת 1996, הוא התחיל לשמש בפועל כיושב ראש ההומבו דוג'ו - מרכז האימונים העולמי של הזרם המרכזי באייקידו הנמצא בטוקיו.

בשנת 1997 הוא ביקר באירלנד והעביר שם אימוני אייקידו. 

ב-4 בינואר 1999, לאחר מותו של אביו קיסשומארו, הוא קיבל את התואר " דושו" - ראש שיטת האייקידו, והוא עדיין ממשיך בתפקידו.

==חייו כראש שיטת אייקיקאי==
בינואר 2006, לרגל מלאת ארבעים שנה לארגון אייקיקאי, אואשיבה ביקר באוסטריה והעביר שם אימונים.

בשנת 2006, הוא קיבל את מדליית אנשטה של סאו פאולו, והמשך השנה, הוא מונה לפרופסור של כבוד באוניברסיטת בודו שביפן.

בשנת 2009, הוא קיבל את מדליית הידידות של נשיא רוסיה.

בשנת 2010 הוא מונה בהזמנה מיוחדת, לפרופסור באוניברסיטת קוגאקן שביפן.

בשנת 2012 הוא מונה ליושב ראש ארגון אייקיקאי העולמי שהחליף את הארגון הקודם. בהמשך השנה, הוא קיבל מדליית זהב מהאוניברסיטה הטכנית בוולנסיה שבספרד.

בשנת 2013, קיבל אואשיבה את מדליית עם תג כחול של כבוד מקיסר יפן.

מי שצפוי לרשת אותו בתפקיד ראש שיטת האייקידו, הוא בנו מיצוטרו אואשיבה.

==ספריו==
אואשיבה כתב את הספרים הבאים:
* אייקידו נבחר: היסודות ביחד עם אביו קיסשומארו אואשיבה, הספר יצא לאור בשנת 2002.
* קורס מאסטר האייקידו: אייקידו נבחר 2 שיצא לאור בשנת 2003.
* אייקידו מתקדם: היסודות הנחוצים שיצא לאור בשנת 2005

==קישורים חיצוניים==
* 

*

==הערות שוליים==

קטגוריה:אמני אייקידו
קטגוריה:אמני לחימה יפנים
קטגוריה:מקבלי עיטור הידידות (רוסיה)
קטגוריה:יפנים שנולדו ב-1951
בימאן בנגלדש איירליינס

בימאן בנגלדש איירליינס (בבנגלית: বিমান বাংলাদেশ এয়ারলাইন্স) או בימאן (בבנגלית: বিমান) היא חברת הדגל של מדינת בנגלדש. בסיס החברה הוא בנמל התעופה הבינלאומי שאהג'לאל ומשרדיה הראשיים ממוקמים בדאקה, בנגלדש. 
השם בימאן נגזר מהמילה הבנגלית בימאן, כלומר מטוס. מקור המילה נגזר מהמילה בסנסקריט - ווימאנה, שם הניתן למכונה מעופפת אשר מוזכר בכתבי סנסקריט ודית עתיקים.

==תולדות החברה==
בימאן בנגלדש נוסדה ב-4 בינואר 1972 ואת טיסותיה הראשונות, תפעלה כבר בפברואר של אותה שנה במטוס דקוטה DC-3 מימי מלחמת העולם השנייה אשר נמסר לידי החברה מידי צבא בנגלדש. זמן מה לאחר מכן, נרכשו מטוסי בואינג 707 ופוקר F27 שיועדו לטיסות בינלאומיות.

ב-1996, נרכשו 2 מטוסי איירבוס A310-300. 

באוגוסט 2006, הודיעה החברה על השההת מספר קווי טיסה בינלאומיים בגלל בעיות תקציב ואי יכולת לממן את תיקונם של 5 מתוך 13 מטוסיה אז. עד לקרקועו ב-2013, היה מטוס הפוקר F28 למטוס הישן ביותר בצי המטוסים. 

מחשש לחוסר בטיחות במטוסיה הישנים, הגישה החברה מספר הצעות לממשלה לגבי רכישתם של מטוסי בואינג 777-300ER ובואינג 787-8 בשווי מיליארד דולר. רעיונות אלה לא יושמו בגלל חוסר משאבים תקציביים. אולם, ב-22 באפריל 2008, הודיעה החברה על הזמנתם של 4 מטוסי באוינג 777-300ER ובואינג 787-8.

בינואר 2010, עם הגעתו של בואינג 737-800 חדש, הציגה החברה סכמת צבעים חדשה וסמל חברה חדש. כמה חודשים לאחר מכן, סכמת הצבעים החדשה וסמל הטיסה הוסבו לצבעים הישנים.

ב-25 באוקטובר 2011, נמסר לידי החברה בואינג 777-300ER אשר היה גם למהדורת ה-300 של מטוס מסול זה. ב-22 בנובמבר 2011, הגיע מטוס הבואינג 777-300ER השני, הפעם עם סכמת צבעים חדשה. לראשונה, מושבי המטוס צוידו במסכים אישיים.

חברת בימאן הייתה לחברה האחרונה שהחזיקה במטוס המקדונל דאגלס DC-10 עד לטיסה האחרונה בשירות המטוס לברמינגהאם ב-2014. קו הטיסה הוחלף למטוס בואינג 777-300ER.

==יעדים==
החברה מפעילה מספר קווי טיסות פנימיים בתוך בנגלדש וקווים בינלאומיים לאסיה, אירופה והמזרח התיכון.

[[בואינג 787-8 של החברה נוחת]]

==צי המטוסים== 
צי מטוסי חברת התעופה, נכון לדצמבר 2018:

<center>
{| class="wikitable" border="1" cellpadding="3" style="border-collapse:collapse; text-align:center"
|+צי מטוסי בימאן בנגלדש איירליינס
|-
! rowspan="2"|כלי טיס
! rowspan="2"|בשירות
! rowspan="2"|בהזמנה
! colspan="3"|נוסעים
! rowspan="2"|הערות
|-
! style="width:25px;"| <abbr title="מחלקת עסקים">J</abbr>
! style="width:25px;"| <abbr title="מחלקת תיירים">Y</abbr>
! style="width:25px;"| סה"כ
|-
|בואינג 737-800
|4
|—
|12
|150
|162
|
|-
|בואינג 777-300ER
|4
|—
|35
|384
|419
|
|-
|בואינג 787-8
|2
|4
|24
|247
|271
|
|-
|בומברדייה דאש 8
|3
|3
|—
|74
|74
|שני מטוסי בחכירה ל-5 שנים מחברת Smart Aviation.
|-
!סה"כ
!13
!7
!colspan="4"|
|}
</center>

==קישורים חיצוניים==

* 

==הערות שוליים==

קטגוריה:חברות תעופה לאומיות
קטגוריה:בנגלדש: תעופה
קטגוריה:בנגלדש: כלכלה
פיאנולה

פיאנולה
גליל נייר מחורר המכיל את ההוראות לניגון של מוזיקה עבור מערכת פיאנולה
פיאנולה (באנגלית: Player piano), או פסנתר מנגן, הוא פסנתר שמנגן מוזיקה באופן אוטומטי, המכיל מנגנון פנאומטי או אלקטרו-מכני המאפשרת לפסנתר לבצע ניגון של מוזיקה שנרשמה מבעוד מועד על דף מחורר, או במקרים יותר נדירים, גלגל מתכתי עם חורים. הגרסאות המודרניות של המכשיר מאפשרות למשתמשים בהם להוסיף אליהם קבצים עם מוזיקה מוקלטת בפורמט MIDI.

בסוף המאה ה-19 ותחילת המאה ה-20 חלה עלייה בפופולריות של המכשיר, בין היתר בעקבות העלייה בייצור ההמוני של פסנתרים ביתיים. המכירות של הפיאנולה הגיעו לשיאן בשנת 1924, ולאחר מכן הפופולריות של הפיאנולה דעכה בהדרגה בעקבות העלייה בפופולריות של הפטיפון באמצע שנות ה-20 של המאה ה-20.

בשנות ה-90 הופקו פסנתרים מכניים אשר באמצעות נתונים המאוחסנים על גבי דיסקט במחשב ניתן להקליט ולנגן אחר כך שוב קטעי נגינה שהוקלטו בעבר.

==קישורים חיצוניים==

* 
* 

קטגוריה:פסנתר
Dreamlover

Dreamlover (בעברית: מאהב חלומי) הוא סינגל של הזמרת מריה קארי מתוך אלבומה Music Box. השיר יצא כסינגל הראשון מהאלבום ב-27 ביולי 1993, הוא נכתב על ידי קארי עצמה ודייוויד הול והופק גם על ידי שניהם ביחד עם וולטר אפאנאסייף.

השיר מסמפל את הפזמון של השיר "Blind Alley" של להקת The Emotions. השיר אשר מכיל מוזיקת פופ עזר לקארי לעשות את המעבר שלה למוזיקת פופ, זאת בעקבות הביקורות המעורבות שקיבלה על אלבומה הקודם, אשר היה מושפע ממוזיקת נשמה וגוספל. מבחינה לירית מתאר השיר את בן זוגה כ"המאהב המושלם", לבן הזוג לו ציפתה וחלמה כל הזמן.

== ביקורת והצלחה ==
השיר קיבל ביקורות חיוביות ממבקרי המוזיקה, שרבים מהם שבחו את הסימפולים שבשיר ואת קולה של קארי. הסימפולים היה מוטיב בשיריה של קארי, אשר ליווה אותה בלהיטים אחרים שלה כמו "Fantasy" ,"Honey" ,"Heartbreaker" ועוד.

השיר זכה להצלחה גדולה בעולם כאשר הגיע למקום הראשון בארצות הברית, שם שהה 8 שבועות ובכך הפך לשיר השביעי שלה לעשות זאת. בנוסף הוא גם הגיע למקום הראשון בקנדה ולעשירייה הפותחת באוסטרליה, הולנד, ניו זילנד ובריטניה.

== קידום והופעה ==
על מנת לקדם את השיר הופיעה איתו במספר תוכניות טלוויזיה ביניהם תוכנית האירוח The Arsenio Hall Show, בתוכנית המוזיקה הבריטית טופ אוף דה פופס ובתוכנית היפנית Music Fair. כמה שנים לאחר מכן היא ביצעה את השיר גם בתוכנית The Today Show כחלק מספיישל לרגל הוצאת אלבומה Rainbow.

במשך השנים נהגה גם לבצע אותה במספר סיבובי הופעות שלה ביניהם "", "", Daydream World Tour" וכולי. בנוסף הוא נכלל גם באלבומי אוסף שלה לאורך השנים כמו Number 1's, Greatest Hits ו-.

== וידאו קליפ ==
הקליפ לשיר צולם במהלך אוגוסט 1993 בניו יורק ובו נראית קארי רוקדת בערוגות פרחים, עפה בכדור פורח ושוחה בבריכת שחייה. גם הכלב שלה באותה תקופה ג'ק מופיע בקליפ. בשל הביקורות החיוביות על הקליפ הוא שודר לעיתים קרובות בערוצי הטלוויזיה לאורך הקיץ.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 6×
|460,000
|-
!ארצות הברית (RIAA)
|פלטינה
|935,000
|-
!בריטניה (BPI)
|
|150,000
|-
!ניו זילנד (RMNZ)
|זהב
|5,000
|}

==קישורים חיצוניים==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי דייב הול
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי דיאן מרטל
קטגוריה:בלדות משנות ה-1990
קטגוריה:בלדות R&B עכשוויות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת קולומביה רקורדס
יחסי נפאל–סורינאם

יחסי נפאל–סורינאם הם היחסים בין הרפובליקה הפדרלית הדמוקרטית של נפאל ורפובליקת סורינאם.

== סקירה כללית ==
נפאל וסורינאם כוננו יחסים רשמיים ב-11 באוקטובר 2018, עם חתימתה של הצהרה משותפת.
שתי המדינות הסכימו להדק את הקשרים בנושאים שיתופיים בדרג בילטרלי.
נפאל וסורינאם משתפות פעולה זה מכבר באו"ם ובתהליכים ממשלתיים אחרים, כולל בארגון המדינות הבלתי-מזדהות ובקואליציית G77 בהם הן חברות.

==הערות שוליים==
יחסי יוון–נפאל

יחסי יוון–נפאל הם היחסים הבילטראליים בין הרפובליקה ההלנית של יוון והרפובליקה הפדרלית הדמוקרטית של נפאל.

==סקירה כללית==
יוון ונפאל כוננו יחסים דיפלומטיים ב-2 בפברואר 1960. היחסים בין שתי המדינות הם ידידותיים ולבביים. אך עם זאת, המגעים והאינטראקציה בין שתי המדינות נותרו די זניחים עם השנים. בדרג המדיני, שגריר נפאל בווינה מוסמך לפעול בעניינים הקשורים ליוון, בעוד שגריר יוון בניו דלהי, מוסמך לפעול בעניינים הקשורים לנפאל.

==ביקורים==
בשנת 1989 ביקרו בירנדרה, מלך נפאל ואיישווארה, מלכת נפאל ביקור פרטי באי רודוס.

בדצמבר 1993 ביקר ראש ממשלת יוון ויו"ר האופוזיציה בפרלמנט היווני לשעבר, קונסטנטינוס מיצוטקיס , בנפאל, ונוכח עם ראש ממשלת נפאל.

מ-17 בדצמבר ועד 19 בדצמבר, בהזמנת שר החוץ הנפאלי דאז, צ'אקרה פראסאד באסטולה, ביקר שר החוץ היווני המכהן אז, יורגוס פפנדראו בנפאל. זהו הביקור הרשמי הראשון של שר חוץ יווני בנפאל.

==רעידת האדמה==
יוון שלחה משלחות חילוץ לנפאל לאחר רעידת האדמה ההרסנית של שנת 2015.

==מענק לימודים==
ממשלת יוון הציעה לנפאל מענקי לימודים ללימודי תארים מתקדמים ופוסט דוקטורט החל משנת הלימודים 2012–2013. בעבר, העניקה יוון מלגות ללימודי תארים מתקדמים, בעיקר בתחומי תכנון ערים ואזורים, מדעי הסביבה ועוד.

== קישורים חיצוניים ==

==הערות שוליים==
בדפורד TJ

בדפורד TJ (באנגלית: Bedford TJ) הן מספר תצורות של דגמי משאית, מסחריות ואוטובוסים מתוצרת יצרנית הרכב המסחרי הבריטית Bedford Vehicles , חברת בת של ווקסהול מוטורס, ששייכת לקונצרן הרכב ג'נרל מוטורס, אשר יוצרו בין השנים 1958–1992 בבריטניה.

2 דגמי "בדפורד TJ" (דגם "J5", דגם "J6") יוצרו בהודו משנת 1968 על ידי יצרנית הרכב ההודית "Hindustan Motors" .

דגמי "בדפורד TJ" יוצאו לפקיסטן, אוסטרליה (הופצו על ידי יצרנית הרכב האוסטרלית "Holden" ), קפריסין, פורטוגל.

==תצורות "בדפורד TJ"==
 
* משאיות
* מכליות משאיות
* אוטובוסים
* אמבולנסים
* כבאיות
* מסחריות

==דגמי "בדפורד TJ"==
* "J0"
* "J1"
* "J2"
* "J3"
* "J4"
* "J5"
* "J6"
==סוג מנועי "בדפורד TJ"==
* מנועי בנזין
* מנועי דיזל
== תמונות ==
<gallery mode="packed" heights="110">
קובץ:Bedford TJ 1966 Castle Hedingham 2008.JPG | דגם "בדפורד TJ", שנת 1966 - משאית 
קובץ:1959 Bedford TJ.jpg | דגם "בדפורד TJ", שנת 1966 - משאית
קובץ:Ramla-trucks-and-transportation-museum-Bedford-1a.jpg | דגם "בדפורד TJ" - משאית (צולם ברמאללה)
קובץ:Aarec.jpg | דגם "בדפורד TJ" - משאית גרר 
קובץ:Defense.gov News Photo 051101-F-2729L-001.jpg | דגם "בדפורד TJ" - משאית בפתח בואינג CH-47 צ'ינוק של צבא ארצות הברית (צולם בפקיסטן) 
קובץ:Bedford truck in Morocco.jpg | דגם "בדפורד TJ" - משאית (צולם במרוקו)
קובץ:Bedford J1 Ambulance 1966.jpg | "בדפורד TJ", שנת 1966, דגם "J1" - אמבולנס
קובץ:Bedford TJ with walk-through van body registered December 1961 3519cc.JPG | דגם "בדפורד TJ" - מסחרית 
</gallery>

<gallery mode="packed" heights="110">
קובץ: Bedford Village Bus in Cyprus (37322043156).jpg | דגם "בדפורד TJ" - אוטובוס (צולם בקפריסין) 
קובץ:Bedford TJ Bus in Cyprus (29797731306).jpg | דגם "בדפורד TJ" - אוטובוס (צולם בקפריסין) 
קובץ:Bedford TJ Bus in Cyprus (29797708946).jpg | דגם "בדפורד TJ" - אוטובוס (צולם בקפריסין) 
קובץ:Bedford TJ Cyprus Village Bus (1968) (37466751266).jpg | דגם "בדפורד TJ" - אוטובוס - מבט ללוח מחוונים (צולם בקפריסין) 
קובץ:Bedford TJ Cyprus Village Bus (1968) (36804691094).jpg | דגם "בדפורד TJ", שנת 1968 - אוטובוס (צולם בקפריסין)
קובץ: MamaLorry.jpg | דגם "בדפורד TJ" - אוטובוס (צולם בגאנה) 
</gallery>

<gallery mode="packed" heights="110">
קובץ:Bedford TJ Fire Truck (15786605846).jpg | דגם "בדפורד TJ" - כבאית 
קובץ:Bedford TJ Fire Truck (16060156961).jpg | דגם "בדפורד TJ" - כבאית 
קובץ:2011 NRMA Motorfest - Some of the Highlights - Flickr - NRMA New Cars (15).jpg | דגם "בדפורד TJ" - כבאית 
</gallery>

==ראו גם==
* בדפורד CA
* בדפורד OB
* בדפורד OY
* גרין גודס
* בדפורד סוג S

== קישורים חיצוניים ==

* 

==הערות שוליים==

קטגוריה:כלי רכב שהושקו ב-1958
קטגוריה:משאיות
קטגוריה:מכוניות מסחריות
קטגוריה:אמבולנסים
קטגוריה:דגמי אוטובוסים
קטגוריה:כבאיות
קטגוריה:כלי רכב בריטיים
TJ
מרי אנדרסון

מרי אנדרסון (באנגלית: Mary Anderson, נולדה ב-19 בפברואר 1866 - 27 ביוני 1953) הייתה יזמת נדל"ן אמריקאית, חוואית, מגדלת גפנים וממציאת מגב השמשה הקדמית. בנובמבר 1903 רשמה אנדרסון את הפטנט הראשון שלה עבור התקן אוטומטי לניקוי חלונות המכונית הנשלט מתוך המכונית, הנקרא מגב השמשה הקדמית.

== ראשית חייה ==
מרי אנדרסון נולדה בגרין קאונטי, אלבמה, עם תחילת תקופת השיקום של ארצות הברית בשנת 1866. בשנת 1889 היא עברה עם אמה האלמנה ואחותה לעיר הפורחת ברמינגהאם, אלבמה. היא בנתה את דירות פיירמונט בשדרת היילנד זמן קצר לאחר שהשתקעה. בשנת 1893 עברה מרי אנדרסון מערבה לפרזנו, קליפורניה עד 1898, שם היא הפעילה חוות בקר וכרם.

== המצאת מגב השמשה ==
בביקור בניו-יורק בחורף 1902, ברכבת חשמלית ביום צונן, היא הבחינה שנהג הרכבת החשמלית נסע עם שני הפתחים של החלון הקדמי פתוחים עקב קושי בשמירה על החלון הקדמי נקי משלג מימי. כשחזרה לאלבמה היא שכרה את שירותיו של מעצב עבור עיצוב מכשיר המופעל ביד כדי לשמור על השמשה הקדמית ברורה ושכרה חברה מקומית שתייצר מודל עובד המוכן לשיווק. היא הגישה בקשה, וב-1903 הוענק לה פטנט ל-17 שנים עבור מגב שמשה. המכשיר שלה כלל מנוף בתוך הרכב ששלט על להב גומי בצד החיצוני של השמשה הקדמית. המנוף מופעל כדי לגרום לזרוע לנוע קדימה ואחורה על השמשה הקדמית. למנוף חוברה משקולת שמטרה להוות התנגדות אשר תבטיח שיתקיים מגע בין המגב לבין החלון. מכשירים דומים נעשו מוקדם יותר, אבל מכשירה של אנדרסון היה הראשון להיות יעיל.
ב -1905 אנדרסון ניסתה למכור את הזכויות להמצאתה באמצעות חברה קנדית ידועה, אך הם דחו את בקשתה ואמרו "אנחנו לא רואים בזה ערך מסחרי שיצדיק את ההתחייבות שלנו". לאחר סיום תוקפו של הפטנט בשנת 1920 ועסקי ייצור הרכב אשר גדלו באופן אקספוננציאלי, מגבי השמשה הקדמית אשר מבוססים על העיצוב הבסיסי של אנדרסון הפכו לציוד סטנדרטי.
בשנת 1922, קדילאק הפכה ליצרנית הרכב הראשונה שאימצה אותם כציוד סטנדרטי.

== אחרית ימיה ==
אנדרסון התגוררה בבירמינגהם, שם המשיכה לנהל את דירות פיירמונט עד למותה בגיל 87. במותה, אנדרסון הייתה החברה הוותיקה ביותר של הכנסייה הפרסביטריאנית של דרום היילנד. היא מתה בבית הקיץ שלה במונטיגל, טנסי. הלוויה שלה נערכה בדרום היילנד והיא נקברה בבית הקברות אלמווד.

== מורשת ==
בשנת 2011 היא נכנסה להיכל התהילה הלאומי לממציאים.

== קישורים חיצוניים ==

* 
* [http://www.masa.co.il/article/10-המצאות-קטנות-גדולות מהשפתון ועד לפטיפון - 10 המצאות וממציאים ששינו לנו את החיים], מסע אחר
* [http://inventors.about.com/library/inventors/blanderson.htm Mary Anderson entry on About.com] 
* [http://www.women-inventors.com/Mary-Anderson.asp Famous Women Inventors] 

== הערות שוליים ==

קטגוריה:ממציאות אמריקאיות
קטגוריה:ממציאים אמריקאים
קטגוריה:אמריקאיות שנולדו ב-1866
קטגוריה:אמריקאים שנולדו ב-1866
קטגוריה:אמריקאיות שנפטרו ב-1953
קטגוריה:אמריקאים שנפטרו ב-1953
תרז סיטה-בלה

תרז סיטה-בלה (בצרפתית: Thérèse Sita-Bella; 1933-27 בפברואר 2006), הייתה במאית קולנוע קמרונית, האישה הראשונה שהייתה ליוצרת סרטים באפריקה ובקמרון.

== ביוגרפיה ==
תרז בלה מבידה נולדה לשבט הבטי בדרום הקמרוני, והתחנכה בידי מיסיונרים קתולים. בשנות ה-1950, לאחר קבלת תואר ראשון ממוסד בעיר יאונדה, היא נסעה לפריז על מנת להמשיך את לימודיה. היה זה בצרפת שפיתחה עניין בעיתונאות ובקולנוע.

ב-1955, סיטה-בלה, כפי שנודעה, התחילה את הקריירה שלה בתור עיתונאית, האישה הראשונה לעסוק במקצוע זה בקמרון. היא כתבה על התנועה לעצמאות ואחר קום קמרון העצמאית, על דרכה של המדינה הצעירה. מאוחר יותר, בשנת 1963, סיטה-בלה הייתה לאישה הראשונה לייצר סרטים בקמרון ובכל אפריקה (שמדרום לסהרה). בין 1964–1965, סיטה-בלה עבדה בצרפת בעיתון הצרפתי La Vie Africane, שהיא הייתה מייסדת שופתה שלו. כשחזרה לקמרון ב-1967, היא הצטרפה למשרד המידע של ממשלת קמרון, והייתה לסגנית שר המידע.

בין הישגיה האחרים של סיטה-בלה: היא הייתה לטייסת הראשונה בקמרון, מחברת ספרים, גיטריסטית ודוגמנית. אך בערוב ימיה, לא קיבלה סיטה-בלה יחס של נכס לאומי, אלא ההפך - היא חייתה בעוני מרוד, ואפילו נזרקה מדירתה הקטנה כאשר חלתה בסרטן, ונאלצה לגור במוסד לקשישים בניהול נזירות קתוליות. היא לא הייתה דמות ידועה בארצה בתקופה זו, עד שהתקשורת סיקרה את מותה, והייתה הכרה ציבורית במעמדה כסמל לאומי. היסטוריונים מציינים שגישה זו, במיוחד כלפי נשים חלוציות בתחום, אינה נדירה, ורבות מהנשים הראשונות בקולנוע פחות זכורות ועבודתן פחות נלמדת מאשר עמיתיהן הגברים. בעת מותה, עבדה על ספר, שמעולם לא ראה אור.

===Tam Tam à Paris===
בשנת 1963, ביימה סיטה-בלה את הסרט התיעודי Tam Tam à Paris, אשר עוקב אחר האנסמבל הקמרוני הלאומי במהלך סיבוב הופעות בפריז. הסרט נחשב לסרט הראשון מאת אישה מאפריקה שמדרום לסהרה. ב-1969, Tam Tam à Paris השתתף בפסטיבל "שבוע של קולנוע אפריקאי" הראשון, הפסטיבל אשר מאוחר יותר נודע בתור FESPACO.

סיטה-בלה נחשבה לפורצת דרך, ואחת מקומץ נשים שעבדו בתעשיית הקולנוע אשר הייתה כמעט כולה בשליטת גברים. היא התייחסה למקומן של נשים בתעשייה זו בשנות ה-1970:

== מותה ==
ב-27 בפברואר 2006, סיטה-בלה נפטרה בבית חולים ביאונדה מסרטן המעי הגס. סיטה-בלה נקברה בבית העלמין מבוליה שביאונדה.

== מורשת ==
אולם סיטה בלה לקולנוע במרכז התרבות של קמרון נקרא על שמה.

== לקריאה נוספת ==
<div class="mw-content-ltr">
* DeLancey, Mark W., and Mark Dike DeLancey (2000): Historical Dictionary of the Republic of Cameroon (3rd ed.). Lanham, Maryland: The Scarecrow Press.
* Pallister, Janis L. (1997). French-Speaking Women Film Directors: A Guide. Fairleigh Dickinson University Press.
</div>

== קישורים חיצוניים ==

* [https://web.archive.org/web/20200621165955/http://www.academix.ng/ In Film In Cameroon: ThéRèSe Sita-Bella, Florence Ayisi, Oswalde Lewat and Josephine Ndagnou], Olivier Jean Tchouaffé

== הערות שוליים ==

קטגוריה:עיתונאיות
קטגוריה:במאיות קמרוניות
קטגוריה:ילידות 1933
קטגוריה:נפטרות ב-2006
קטגוריה:נפטרים ב-2006
טניה גוטמן

טניה גוטמן (בגרמנית: Tanja Gutmann; נולדה ב-3 באפריל 1977) היא שחקנית ודוגמנית שווייצרית.

==ביוגרפיה==
גוטמן נולדה בעיירה ארברג שבקנטון ברן, היא זכתה בתחרות מיס שווייץ לשנת 1997. השתתפה כנציגה השווייצרית במיס עולם 1997 ומיס תבל 1998.

היא למדה בבית הספר האירופאי למשחק (European Film Actor School) שבציריך.

בשנת 2004 שיחקה תפקיד משנה בסרט הטלוויזיה "Kalter Frühling" העוסק בבת למשפחה מבוססת הנזרקת מביתה ומדרדרת לעולם העוני, באותה שנה הופיעה גם בפרק של קומדיית המצבים "Um Himmels Willen"המשודרת ב-ARD.

ב-2006 שיחקה במספר הפקות לטלוויזיה, בין היתר הופיעה בסדרה "רוזמונד פילצ'ר" המבוססת על יצירותיה של הסופרת באותו שם, היא שיחקה תפקיד קבוע בסדרה "Zwei Engel für Amor" של ערוץ Das Erste.

בשנת 2012 הנחתה את תוכנית המגזין "Die HolidayChecker" בערוץ Sat.1. היא הייתה מנחה של תוכנית רדיו ביחד עם רנצו בלומנטל.

==קישורים חיצוניים==
* 

* [https://www.schweizer-illustrierte.ch/stars/schweiz/sie-verlaesst-happy-day-fuer-eigene-sendung]
* [https://www.schweizer-illustrierte.ch/stars/schweiz/miss-schweiz-wie-wuerden-sie-die-liebe-retten]

==הערות שוליים==

קטגוריה:שחקניות קולנוע וטלוויזיה שווייצריות
קטגוריה:זוכות מיס שווייץ
קטגוריה:משתתפות בתחרות מיס תבל 1998
קטגוריה:משתתפות בתחרות מיס עולם 1997
קטגוריה:ילידות 1977
קטגוריה:שווייצרים שנולדו ב-1977
שטף דם בשד

שטף דם בשד (באנגלית: Breast hematoma) היא תופעה של הצטברות דם בשד. שטף הדם נגרם כתוצאה מדימום פנימי, אשר יכול להיווצר מטראומה גופנית (ניתוח או מכה בשד), או ללא קשר לטראומה.

==תסמינים==
תסמיני שטף דם בשד הם:
*דֶּמֶם כִּתְמִי (ecchymosis)
*כאב בשד
*נפיחות 

התסמינים יכולים להיות דומים לתסמיני שד פיברוציסטי (Fibrocystic breast changes).

==גורמים==
שטף דם יכול להיגרם כתוצאה ממכה טראומטית לחזה, לדוגמה מספורט או מתאונת דרכים.

בנוסף, שטף דם יכול להיגרם כתוצאה מניתוח חזה, בדרך כלל כתוצאה מדימום בתוך השד לאחר סיום ניתוח. הדימום יכול לקרות מיד לאחר תחילת הניתוח או כמה ימים לאחר הניתוח. ניתוחי החזה יכולים להיות ניתוחים קוסמטיים (לדוגמה הגדלת חזה או הקטנת חזה) או ניתוחים לא קוסמטיים (לדוגמה הסרת גושים או כריתת שד).

לרוב, שטפי דם בחזה קורים כתוצאה מלקיחת ביופסיה.

לעיתים נדירות, שטפי הדם נגרמים ללא התערבות, כתוצאה מקריעה של כלי דם בחזה בייחוד אצל אנשים בעלי בעיות בקרישיות דם (Coagulopathy) או נשים שלוקחות מדללי דם תקופה ארוכה כמו אספרין ואיבופרופן.

==אבחנה==
בהמטומה בשד צריך להתחשב בהיסטוריית המטופל כדי לבצע אבחנה מתאימה.

כאשר יש נפיחות לאחר ניתוח בשד או ביופסית שאיבת מחט,  נהוג לבצע [https://www.clalit.co.il/he/medical/medical_checkups/Pages/ultrasonography_of_the_breast.aspx אולטראסאונד שד] על מנת להבחין בין המטומה לבין סיבוכי ניתוח אפשרים אחרים, כמו אבצס (מורסה) או סרומה.

המטומה שהתפתחה לאחרונה אפשר בדרך כלל לאבחן באמצעות ממוגרפיה, או בMRI (דימות תהודה מגנטית). אם קיים חשד לסרטן השד, ההבחנה בניהם תתבצע באמצעות ביופסיה בשד.

==פתופיזיולוגיה==
שטפי דם קטנים בשד יכולים להחלים לבד אחרי מספר ימים או שבועות באמצעות ספיגה מחדש של הדם. שטפי דם גדולים בעלי סיכוי גבוה יותר ליצירת דלקת או לפיבוריזיס (לייפת). שטפי דם עלולים לגרום לחוסר בפיגמנט, דלקת או חום. בתהליך ההחלמה, ההמטומה עלולה ליצור רקמה צלקתית או סרומה.

שטפי דם כתוצאה מניתוח יכולים לעכב את ההחלמה ובכך להשפיע על התוצאה הקוסמטית. בנוסף שטפי דם בשד הם אחד מגורמי סיכון לזיהומים באזור הניתוח.

קיימות ראיות שמצביעות על כך שאחרי ניתוח הגדלת חזה, נוכחות שטפי דם בשד מגבירה את הסיכון לפיתוח התכווצות קופסית (Capsular contracture) תופעה המתבטאת באי סימטריה בחזה.

בבדיקת הממוגרפיה, רקמת הצלקת הנגרמת משטף הדם יכולה להיות מאובחנת באופן שגוי כרקמת גידול, במיוחד בשנים הראשונות אחרי הניתוח.

בסופו של דבר נמק שומן (fat necrosis) עלול להיווצר באזור.

==טיפול==
שטפי דם קטנים בחזה אינם מורגשים כמעט בכלל ואינם נצרכים ברוב המקרים טיפול רפואי כדוגמת אולטראסאונד שבדרך כלל משמש למעקב אחרי הרזולוציה של השטף דם.

שטפי דם גדולים, כאלה שאינם מתכווצים עם הזמן או אשר גורמים לאי נוחות צריכים לעבור ניקוז. שטף דם לאחר ניתוח לכריתת גידול ממאיר בשד צריך לעבור ניקוז מכיוון ששטף דם שנוצר לאחר הקרנות אינו יכול להיעלם ללא פעולה זו. שטפי דם גדולים יכולים להתנקז בעזרת שאיבת מחט או במקרים נדרים, בניתוח פתוח לניקוז השטף דם.

==ראו גם==
* שטף דם
* סרטן השד
* שתל חזה

==לקריאה נוספת==

*[https://link.springer.com/article/10.1007/s00266-004-3120-8 התפתחות שטף דם נדיר לאחר ניתוח חזה כעבור 9 שנים] מאמר מאת: מייקל בריקמן (Michael Brickman) ,נטלי נ. פרסה (Natalie N. Parsa), פרידון דון פרסה (Fereydoun Don Parsa).

==הערות שוליים==

קטגוריה:הפרעות בשד
בדפורד סוג S

בדפורד סוג S (באנגלית: Bedford S type) היא משאית מתוצרת יצרנית הרכב המסחרי הבריטית Bedford Vehicles , חברת בת של ווקסהול מוטורס, ששייכת לקונצרן הרכב ג'נרל מוטורס, שיוצרה בין השנים 1950–1959 בבריטניה.

דגם "בדפורד סוג S" משנת 1957, הופיע בשנת 1959 בסרט הדוקומנטרי "Look at Life: New Roads for Old".

==תצורות "בדפורד סוג S"==

* משאיות
* כבאיות 
* מכליות משאיות

== תמונות ==
<gallery mode="packed" heights="120">
קובץ:Green and red - geograph.org.uk - 612717.jpg |"בדפורד סוג S" - משאית
קובץ:Bedford S (1956).jpg |"בדפורד סוג S" - משאית, שנת 1956
קובץ:Bedford S type tipper 3234 NG, 2007 HCVS London to Brighton run.jpg |"בדפורד סוג S" - משאית
קובץ:Bedford S fire tender (24375821273).jpg |"בדפורד סוג S" - כבאית 
קובץ:Bedford truck for fuel delivery truck first registered December 1954.jpg |"בדפורד סוג S" - מכלית (משאית), שנת 1954
קובץ:De kleine Bedford Kraanwagen, opgebouwd door de firma Geesink in Weesp, is best…, Bestanddeelnr 908-9873.jpg |"בדפורד סוג S" - מכלית (משאית) 
קובץ:Bedford S Type artic Regent tanker, Portway, Sea Mills, Bristol 1965 img071 (10430221764).jpg |"בדפורד סוג S" - מכלית (משאית)
</gallery>

==ראו גם==
* בדפורד CA
* בדפורד OB
* בדפורד OY
* בדפורד TJ
* גרין גודס

== קישורים חיצוניים ==

* 
*

==הערות שוליים==

קטגוריה:כלי רכב שהושקו ב-1950
קטגוריה:משאיות
קטגוריה:כבאיות
קטגוריה:כלי רכב בריטיים
S
קאדילק שש-עשרה

קאדילק שש-עשרה (באנגלית: Cadillac Sixteen) היא מכונית סלון המוגדרת מכונית קונספט מתוצרת חטיבת קאדילק, מותג מכוניות היוקרה של יצרנית הרכב האמריקנית ג'נרל מוטורס.

=="קאדילק שש-עשרה"==

* 4 דלתות.
* מנוע בנזין 16v צילינדרים.
* מנוע הנעה אחורית.
* מנוע "ניהול דלק פעיל" ("Active Fuel Management" ) של ג'נרל מוטורס.
* שעון מתוצרת בולגארי בלוח מחוונים (דשבורד).

== תמונות ==
<gallery mode="packed" heights="130">
קובץ:Eyes on Design 001.jpg | "קאדילק שש-עשרה"
קובץ:Eyes on Design 003.jpg | "קאדילק שש-עשרה" - מבט למושבים האחוריים
קובץ:Eyes on Design 002.jpg | "קאדילק שש-עשרה" - מבט לתא הנהג
קובץ:Eyes on Design 005.jpg | "קאדילק שש-עשרה" - מבט למנוע
קובץ:Cadillac Sixteen engine.JPG | "קאדילק שש-עשרה" - מבט למנוע (מצד ימין)
קובץ:GM Heritage Center - 020 - Cars - Cadillac Sixteen.jpg| "קאדילק שש-עשרה"
קובץ:2003 Cadillac Sixteen concept.png | "קאדילק שש-עשרה"
קובץ:Cadillac Sixteen in Real Steel.jpg| "קאדילק שש-עשרה"
קובץ:Cadillac Sixteen concept - Hugh Jackman in action.jpg | "קאדילק שש-עשרה"
</gallery>

==ראו גם==
* קאדילק
* קאדילק Imaj
* קאדילק אסקאלה
* קאדילק לה מאן
* קאדילק נארט
* קאדילק סיאן
== קישורים חיצוניים ==

* 
* 

==הערות שוליים==

קטגוריה:מכוניות סלון
קטגוריה:מכוניות קונספט
שש-עשרה
קטגוריה:מכוניות אמריקאיות
קטגוריה:דגמי מכוניות שהושקו ב-2003
רדיו קול נתיבות

רדיו קול נתיבות היא תחנת רדיו אזורית חינוכית קהילתית בנתיבות והסביבה שהוקמה ב-2007. השדרנים והטכנאים עובדים בהתנדבות. ניתן להאזין לשידור החי בדף הפייסבוק של התחנה.

{|class="wikitable"
|+ תוכניות
!שם!!סוג!!הגשה!!זמן
|-
| משפט שלמה||צרכנות||עו"ד טל שלמה אדרי||17:00, יום א'
|-
| השבוע שהיה||אקטואליה||שמעון בן קימון||18:00, יום א'
|-
| קול צרפת||אקטואליה בצרפתית|| ||20:00, יום א'
|-
| שו"תים בהלכה||שו"ת מהלכות היום||הרב מאיר שטרית||17:00, יום ב'
|-
| לקרוא איתה||ספרות||איטה דדון||17:00, יום ג'
|-
| פלייאוף|| || ||18:00, יום ג'
|-
| שלישי מזרחי||מוזיקה מזרחיתשיחות עם מאזינים||שי וקנין||19:00-21:00, יום ג'
|-
| רז בלילה||לייט נייט||לירז חסיד הלוי||21:00, יום ג'
|-
| בריאות ברוח היהדות||שיטות בריאות אלטרנטיביות||סיוון אסולין לסרי||20:00, יום ד'
|-
| בניחוח אנדלוסי||מוזיקה אנדלוסית||יורם אזולאי||18:00, יום ה'
|-
| Sounds and Roses||מוזיקה וראיונות||אודליה רוז||19:00, יום ה'
|-
| לקראת שבת||פרשת השבוע||הרב משה שוקרון||9:00, יום ו'
|-
| על גלגלים||מוזיקה ים תיכונית||דודו טרבלסי ואשר חמיאס||10:00-12:00, יום ו'
|}

==קישורים חיצוניים==

קטגוריה:נתיבות
קול נתיבות
קול נתיבות
קצף על פני המים

קצף על פני המים (בגרמנית: Liebe deinen Nächsten) הוא ספר של אריך מריה רמרק העוקב אחר גורלם של פליטים גרמנים חסרי תעודות ורישיונות לשבת ולעבוד במדינה אחרת.

רמרק התחיל לעבוד על הספר ב-1938, בשווייץ, אולם הספר פורסם לראשונה, בהמשכים, בארצות הברית בשם Flotsam, בכתב העת Collier's Weekly, החל מיולי 1939 וב-1941 הופיע בצורת ספר בהוצאת Little, Brown and Company.
[[אריך מריה רמרק, בשנת 1929]]
== ההקדשה ==
לאחר עזיבת רמרק את גרמניה הנאצית נשארו בה בני משפחה שלו ובהם אחותו האהובה אלפרידה שולץ (Elfriede Scholz). האחות נחשדה על ידי השלטונות בהתבטאויות נגד המשטר, הועמדה למשפט, נידונה למוות וב-1943 הוצאה להורג בעריפה. פרטים אלה נודעו לרמרק רק לאחר סיום מלחמת העולם השנייה ואז הקדיש לאחותו את הספר "קצף על פני המים".

==עלילה==
במרכז העלילה יש שלוש דמויות, יוזף שטיינר, גרמני שנרדף בגרמניה הנאצית בגלל דעותיו, ברח ללא מסמכים והשאיר מאחוריו את אשתו האהובה, לודוויג קרן, סטודנט יהודי למחצה, שנשללו אזרחותו ומסמכיו בגלל אביו היהודי ורות הולנד, סטודנטית יהודייה יתומה (אביה נפל במלחמה למען גרמניה), שנאלצה לעזוב את גרמניה בגלל יהדותה לאחר שארוסה הגרמני נפטר ממנה, כי שמו פורסם בעיתון בגלל הקשר שלו ליהודיה. שלוש הדמויות מתאמצות לשרוד ותוך כדי כך מצטלבות שוב ושוב הדרכים שלהן והן מתקשרות ביניהן - רות וקרן מתאהבים. העלילה, בעקבות גיבוריה, מדלגת בין גרמניה, צ'כוסלובקיה, שווייץ, אוסטריה וצרפת, ארצות אליהן מגיעים הפליטים ומהן הם מגורשים ושוב שבים אליהן בגנבת גבול ושוב נלכדים, נשפטים למאסר ומגורשים.

בנוסף לדמויות המרכזיות מופיעה בספר גלריה מגוונת מאוד של פליטים אחרים, מארג חייהם, מאבקם להישרד ולהתקיים בתנאים נוראים, מעשים שפלים ומעשים נאצלים, תיאור ריאליסטי של התקופה.

הספר תורגם לעברית על ידי יהודה אשכול ויצא לאור בהוצאת כרמי את נאור, בתשי"ג 1952.

על פי הספר הופק סרט אמריקאי בשם So Ends Our Night על ידי הבמאי ג'ון קרומוול ובכיכובם של פרדריק מארץ', מרגרט סולאבאן וגלן פורד.

== קישורים חיצוניים ==
* [http://www.remarque.uni-osnabrueck.de/Schriften/ldn.html Liebe Deinen Nächsten] 

==הערות שוליים==

קטגוריה:רומנים היסטוריים
קטגוריה:ספרי רמרק
קטגוריה:ספרים שעובדו לסרטים
מפלצת ים

איור מ-[[1710 של הלווייתן המקראי.]]
מפלצות ים (באנגלית: Sea monster) הוא שם כולל למפלצות המצויות בימים ובאוקיינוסים לפי מגוון פולקלורים, יצירות ומעשיות. על פי כמה הגדרות גם בעלי חיים מוזרים החיים בימינו בימים נחשבים למפלצות ים.

בעבר יורדי ים רבים היו מספרים סיפורים על מפלצות מוזרות שפגשו וכך הולידו אגדות ומעשיות על מפלצות מסתוריות כמו דרקונים, בתולות ים ונחשי ים ענקיים. המפה העתיקה כרטא מרינה שייצר אולאוס מגנוס מלאה במפלצות ים אפשריות. כיום סיפורים אלה נדירים עקב היכולת להפליג בספינות ולצלם את יצורי הים השונים וכן מכיוון שרבים מיצורים אלה נחשבים למינים מוכרים שנראו כמפלצתיים ליורדי הים, כגון לווייתנים, תחשאים, צבי ים, דיונון ענק, דיונון עצום ודגים גדולים. למעשה, מבוססות מרבית מפלצות הים על יצורים אמיתיים כמו דגים גדולים, כלבי ים, לווייתנים ודולפינים, תמנונים ויצורי ים נכחדים כמו הפליוזאורים והמוזאזאוריים ששטו במימי הקרטיקון או הבסילוזאורוס של מימי האאוקן.

כיום, נוטים רוב האנשים שלא להאמין לסיפורים אלה, אף שהם מככבים בכמה ספרים וסרטי קולנוע. עם זאת, כמה קריפטוזואולוגים מנסים להוכיח את קיומם של אחרים, בעיקר של גלובסטרים מוזרים שנסחפים לחוף.

==דוגמאות מפורסמות==
*הידרה, זוחל מרובה ראשים מהמיתולגיה היוונית
*יורמונגנד, נחש ים ענק במיתולוגיה הנורדית שיכול היה להיכרך סביב כל כדור הארץ
*קראקן, תמנון ענק שבאגדות שונות תפס צוללנים וגרר אותם למעמקים
*המפלצת מלוך נס, מפלצת ש"נצפתה" באגם לוך נס שבסקוטלנד
*אוגופוגו מאגמי קנדה
*פרוטאוס מהמיתולגיה היוונית
*טריטון מהמיתולגיה היוונית
*סירנה מהמיתולגיה היוונית
*האלה תיאמת של המיתולוגיה המסופוטמית
*לווייתן מהמיתולגיה היהודית ומהמיתולוגיה האכדית
*יצורי ים אמיתיים מופיעים בכמה סרטים כמפלצות מפחידות בין השאר ב-"20,000 מיל מתחת למים", עם כרישים ודיונוני ענק, "מובי דיק" ו"פינוקיו", שם המפלצת היא ראשתן גדול ראש, "מלתעות" בה מככב עמלץ לבן ענקי וסרטים וספרים נוספים.

==ראו גם==
* כאוסקאמפף - מוטיב חוזר במיתולוגיות רבות, בהן מופיע מאבק בין גיבור לבין מפלצת (לעיתים מפלצת ימית) המייצגת את הרוע.
* דרקון

==קישורים חיצוניים==

* 

*
העולם השני

מפת העולם לפי [[מדד הפיתוח האנושי של האו"ם: <span style="font-weight: bold; color:#006000;">ירוק</span> - פיתוח אנושי גבוה <span style="font-weight: bold; color:#ffff00;">צהוב</span> - פיתוח אנושי בינוני <span style="font-weight: bold; color:#ff8000;">כתום</span> - פיתוח אנושי נמוך <span style="font-weight: bold; color:#c0c0c0;">אפור</span> - לא ידוע]]
חלוקת העולם על פי [[המערב בתקופת המלחמה הקרה: בכחול העולם הראשון, באדום העולם השני, באפור העולם השלישי]]
מדינות "העולם השני" הוא כינוי למדינות הגוש הקומוניסטי או מדינות שהיו תחת השפעות הקומוניזם, מדינות אלה הן מדינות בעלות כלכלה ריכוזית המאופיינת בעיקרי הסוציאליזם. ברית המועצות הייתה מדינת עולם שני מהמשפיעות בעולם, ולאחר נפילתה נותרו רק חמש מדינות בעלות מאפיינים דומים לה: סין, קוריאה הצפונית, קובה, לאוס ווייטנאם.

שימוש במושג "העולם שני" היה נפוץ בעת המלחמה הקרה, והמונח עדיין משמש בעיקר לתיאור מדינות שניתן להגדיר את כלכלתן הממוקמת בין כלכלה ענייה לכלכלה מפותחת כגון סין העממית, ברזיל והודו. רוב המדינות אשר היו בעבר חלק מהעולם השני, הן מדינות קפיטליסטיות מפותחות. חוקרים רבים טענו כי שימוש במושג העולם השני, לצד השימוש במושגים העולם הראשון והעולם השלישי, הוא מיושן ולא נחוץ ושימוש במושגים מדינות מפותחות ומתפתחות יעיל יותר.

== ראו גם ==
* ברית המועצות
* האיחוד האירופי
* העולם השלישי

== קישורים חיצוניים ==

* [http://web.macam.ac.il/~etzion_a/geography/third%20world/opening.htm ארצות העולם השלישי], מכון המופת

קטגוריה:מדע המדינה
קטגוריה:קומוניזם: מונחים ומושגים
קטגוריה:ברית המועצות